"Europa" choán koè chia. Chhōe kî-thaⁿ ēng-hoat, khòaⁿ Europa (khu-pia̍t-ia̍h).
Au-chiu
**Au-lô-pa**, phó͘-thong kóng **Au-chiu**, mā ū kì **O͘-lô-pa** ia̍h **O͘-ló͘-pà**, sī tī A-sè-a sai-pêng ê tāi-lio̍k, mā ē-sái kóng sī Au-A Tāi-lio̍k ê sai-pêng pō͘-hūn. Au-chiu tī Pak-ke̍k-iûⁿ ê lâm-hong; sai-hong ū Tāi-se-iûⁿ, lâm-hong ū Tē-tiong-hái, O͘-hái. Tang-hong ū Ural-soaⁿ.

Bīn-chek sī tē-2-sè ê, ū 10,400,000 km², pí Ò-chiu khah tōa--tām-po̍h-á.

Jîn-kháu pí A-chiu, Hui-chiu khah chió, liōng-kî-iok ū 666,498,000 lâng (2001 nî). Che chha-put-to sī sè-kài jîn-kháu ê 7 hun chi 1.

Au-chiu kok-ka tōa-pō͘-hūn sī Au-chiu Phêng-gī-hoē (Council of Europe) ê hōe-oân, kan-na Belarus, Vaticano, Kazakhstan, Monaco bô chham-ka. Bo̍k-chêng ū 25 kok chham-ka Au-chiu Liân-bêng. Iū-koh ū kî-thaⁿ kok-ka tng teh kau-sia̍p ka-ji̍p ê tiâu-kiāⁿ, mā ū kok-ka àn-sǹg khai-sí sin-chhéng. Taⁿ in-ūi Au-chiu Liân-bêng ná lâi ná tōa, Au-chiu chit ê bêng-sû ū lâng lia̍h chò sī tông-gī-sû.

Hō-miâ
------

Tī kó͘-tián Hi-lia̍p sîn-ōe lāi-té, ū chi̍t-ê hō chò *Europa* (Kó͘-tāi Hi-lia̍p-gí: *Εὐρώπη*, *Eurṓpē*) ê Phoenicia kong-chú. Che sī pún chiu hō-miâ ê lâi-goân.

Tē-lí seng-thài
---------------

Au-chiu ê sim-lîm chū 9,000 nî-chêng khai-sí ū lông-gia̍p tō ta̍uh-ta̍uh-á kiu--khì. 16 sè-kí ê sî-chūn ū Tek-gí tē-khu khai-sí hoat-tián koán-lí sim-lîm ê hoat-tō͘, hiah-ê ki-su̍t tùi hia thoân kàu Au-chiu kî-thaⁿ só͘-chāi. Tò-kiu ê chhu-sè tī 19 sè-kí khai-sí kiâⁿ hoan-thâu. Bo̍k-chêng Au-chiu sī thong-sè-kài sim-lîm pó-chûn liáu siāng hó ê tē-khu.

Kok-ka
------

Au-chiu tē-lí-tô·
Au-chiu Liân-bêng í-gōa, iū-koh ū ē-kha chia ê kok:

* Albania
* Andorra
* Armenia - pō͘-hūn tī A-chiu
* Ò-tē-lī
* Azerbaijan - pō͘-hūn tī A-chiu
* Abkhazia -- pō͘-hūn tī A-chiu, pō͘-hūn sêng-jīn
* Artsakh Kiōng-hô-kok -- pō͘-hūn sêng-jīn
* Belarus
* Pe̍k-ní-gī
* Bosnia kap Herzegovina
* Bulgaria
* Croatia
* Ku-pí-lō͘ -- pō͘-hūn tī A-chiu
* Pak Ku-pí-lō͘ -- pō͘-hūn tī A-chiu, pō͘-hūn sêng-jīn
* Chesko
* Tan-be̍h
* Estonia
* Hun-lân
* Hoat-kok
* Gruzia - pō͘-hūn tī A-chiu
* Tek-kok
* Hi-lia̍p
* Hông-gâ-lī
* Peng-tó
* Ài-ní-lân
* Í-tāi-lī
* Kazakhstan - pō͘-hūn tī A-chiu
* Kosovo -- pō͘-hūn sêng-jīn
* Latvia
* Liechtenstein
* Lietuva
* Luxembourg
* Pak Macedonia
* Malta
* Moldova
* Monaco
* Montenegro
* Hô-lân
* Ná-ui
* Pho-lân
* Phû-tô-gâ
* Romania
* Lō͘-se-a - pō͘-hūn tī A-chiu
* San Marino
* Serbia
* Slovakia
* Slovenia
* Se-pan-gâ
* Lâm Ossetia -- pō͘-hūn tī A-chiu, pō͘-hūn sêng-jīn
* Sūi-tián
* Sūi-se
* Transnistria -- pō͘-hūn sêng-jīn
* Thó͘-ní-kî - pō͘-hūn tī A-chiu
* Ukraina
* Liân-ha̍p Ông-kok
* Vaticano

I-lāi-tē
--------

Ē-kha ê niá-thó͘ to-siáu ū in bûn-hòa-siōng he̍k-chiá tē-lí-siōng ê te̍k-sek. Tōa-pō͘-hūn bó͘-chióng thêng-tō͘ ū chū-tī koân. Bó-kok lia̍t tī āu-piah.

* Åland Kûn-tó (Hun-lân)
* Gibraltar (Liân-ha̍p Ông-kok)
* Guernsey (Liân-ha̍p Ông-kok)
* Svalbard kap Jan Mayen¹ (Lo̍k-ui)
* Jersey (Liân-ha̍p Ông-kok)
* Man-tó (Liân-ha̍p Ông-kok)
* Faroe Kûn-tó (Tan-be̍h)

¹ Kin-kù Lo̍k-ui chèng-hú ê kóng-hoat, Svalbard kap Jan Mayen sī Lo̍k-ui Ông-kok ê 1 pō͘-hūn, m̄ sī i-lāi-tē.

Kî-thaⁿ
-------

* Au-chiu Liân-bêng
* Malta Khî-sū-thoân

Khu-he̍k
--------

1 chióng hun-hoat: lâm (chheⁿ-sek), se (âng-sek), tiong (nâ-sek), pak (kiô-á-sek) 
* Se Au
* Tiong Au
* Tang Au
* Pak Au
* Lâm Au

Cho͘-chit
---------

* Au-chiu An-choân kap Ha̍p-chok Cho͘-chit (OSCE)
* Pak Tāi-se-iûⁿ Kong-iok Cho͘-chit (NATO)
* Au-chiu Liân-bêng (EU)
* CERN
* Au-chiu Ho̍k-heng kap Khai-hoat Gîn-hâng (EBRD)
* Au-chiu Phêng-gī-hoē (Council of Europe)

  


|  |  |  |  |
| --- | --- | --- | --- |
| 

| * hián
* lūn
* pian
Tē-kiû ê tāi-lio̍k |
| --- |
|  |
| A-chiu · Au-chiu · Hui-chiu · Lâm Bí-chiu · Lâm-ke̍k Tāi-lio̍k · Pak Bí-chiu · Tāi-iûⁿ-chiu |

 |


|  |  |  |
| --- | --- | --- |
| 

|  |  |
| --- | --- |
| Sìn-kù khòng-chè | 
* WorldCat Identities
* VIAF: 170298814
* LCCN: sh85045631
* GND: 4015701-5
* HDS: 007147
* NDL: 00574313
* NKC: ge137210

 |

 |